recursal/SuperWikiNEXT-32B huggingface dataset:
**Akta Komunikasi dan Multimedia 1998** merupakan satu Akta berkenaan undang-undang siber dan dibentuk sebagai satu rangkakerja bagi campurtangan kerajaan Malaysia dalam memantau industri komunikasi dan multimedia. Aktiviti-aktiviti dan perkhidmatan-perkhidmatan yang dikawal di bawah Akta ini termasuk penyiaran tradisional, telekomunikasi dan perkhidmatan atas talian, termasuk kemudahan dan rangkaian yang digunakan dalam memberikan perkhidmatan tersebut, serta kandungan yang dibekalkan menerusi kemudahan-kemudahan dan rangkaian tersebut. Bagaimanapun, tiada peruntukan di dalam Akta ini yang membenarkan penapisan Internet. Di bawah Rang Jaminan MSC Malaysia (MSC Malaysia Bill of Guarantees), kerajaan Malaysia berikrar tidak akan menapis Internet.

Akta ini merupakan undang-undang siber yang terpanjang antara keenam-enam undang-undang siber yang digubal di Malaysia setakat ini. Selain daripada Akta ini, lima Akta lain berkaitan adalah Akta Jenayah Komputer 1997, Akta Tandatangan Digital 1997, Akta Teleperubatan 1997, Akta Hakcipta Pindaan 1997 dan Akta Suruhanjaya Komunikasi dan Multimedia 1998.

**Akta Komunikasi dan Multimedia 1998** mempunyai 282 seksyen dan satu jadual. Akta ini digubal pada 15 Oktober 1998, dan mendapat perkenan Agung pada 23 September 1998. Ia mula berkuatkuasa pada 1 April 1999 (kecuali seksyen 157, 159, 160, 161,162, 164, 165, 166, 167, 168, 169, 170, 171, 176, 178, 197 dan 198 [P.U.(B) 128/99]; pada 1 April 2000: seksyen 157, 159, 160, 161, 162, 164, 165, 166, 167, 168, 169, 170, 171, 176 dan 178 [P.U.(B) 106/2000]; 1 Mac 2002: seksyen 197 dan 198 [P.U.(B) 66/2002])

Ulasan
------

Secara tradisional, penyiaran, telekomunikasi dan pengkomputeran difikirkan secara terpisah. Dengan perkembangan teknologi digital, adalah menjadi tidak realistik untuk mengekalkan suatu pemisahan diantara bidang-bidang ini. Jadi, undang-undang ini telah digubal bagi menggantikan dua undang-undang sedia ada berkaitan telekomunikasi dan penyiaran, iaitu Akta Telekomunikasi 1950 dan Akta Penyiaran 1988. Dengan tergazetnya akta ini, Kementerian Tenaga, Komunikasi dan Multimedia telah ditubuhkan (kemudiannya diganti kepada Kementerian Tenaga, Air dan Komunikasi Malaysia).

Dalam usaha mengekang penyebar khabar angin menggunakan komunikasi elektronik, peruntukan Seksyen 233 menyebut seseorang boleh didenda "tidak melebihi RM 50,000.00 atau dipenjarakan selama tempoh tidak melebihi satu tahun atau kedua-duanya dan hendaklah juga boleh didenda selanjutnya RM 1,000.00 bagi setiap hari kesalahan itu diteruskan selepas pensabitan."

Pautan luar
-----------

* Akta Komunikasi dan Multimedia 1998[*pautan mati kekal*]
* COMMUNICATIONS AND MULTIMEDIA ACT 1998 [REPRINT 2002]
* Forum Kandungan dan Komunikasi Multimedia
* MSC Malaysia Bill of Guarantees
Australian Merino sheepShepherd in the Taurus MountainsFlock of sheep moving through Cologne, Germany, early on a holiday morning
 Kambing biri-biri di Patagonia, Argentina
**Penternakan biri** -biri atau **penternakan biri** -biri ialah penternakan dan pembiakan biri-biri domestik. Ia merupakan satu cabang penternakan. Kambing biri-biri diternak terutamanya untuk dagingnya ( daging kambung kurang daripada satu tahun dan daging kambing dewasa ), susu (susu biri-biri ), dan serat ( bulu ). Mereka juga menghasilkan kulit biri -biri dan perkamen .

Kambing biri-biri boleh diternak dalam pelbagai iklim sederhana, termasuklah zon gersang yang berhampiran khatulistiwa dan zon terik yang lain. Petani membina pagar, perumahan, bangsal ricih dan kemudahan lain di harta tanah mereka, seperti tujuan untuk air, makanan, pengangkutan dan kawalan perosak. Kebanyakan ladang diurus agar biri-biri dapat meragut padang rumput dan kadangkala diawasi dan dikawal oleh gembala atau anjing biri-biri.

Petani boleh memilih daripada pelbagai baka yang sesuai untuk kawasan dan keadaan pasaran mereka. Apabila petani melihat bahawa seekor kambing betina (dewasa betina) menunjukkan tanda-tanda panas atau estrus, mereka boleh mengatur kamning betina itu untuk mengawan dengan kambing jantan. Anak domba yang baru lahir biasanya akan dikenakan penandaan kambing iaitu yang melibatkan dok ekor, mulesing(menghilangkan sebahagian kulit dari ekor domba), earmarking(pertandaan atas telinga kambing), dan jantan boleh dikebiri .

Pengeluaran biri-biri di seluruh dunia
--------------------------------------

 Penternakan biri-biri di Namibia (2017)
Menurut pangkalan data daripada FAOSTAT Pertubuhan Makanan dan Pertanian Pertubuhan Bangsa-Bangsa Bersatu, lima negara teratas yang mempunyai bilangan ekor biri-biri yang terbanyak (purata dari 1993 hingga 2013) ialah tanah besar China (146.5 juta ekor), Australia (101.1 juta), India (62.1). juta), Iran (51.7 juta), dan bekas Sudan (46.2 juta).  Kira-kira 540 juta biri-biri telah disembelih pada setiap tahun untuk memenuhi keperluan daging kambing di seluruh dunia. 

Pada tahun 2013, lima buah negara yang mempunyai jumlah ekor biri-biri terbesar ialah tanah besar China (175 juta) diikuti oleh Australia (75.5 juta), India (53.8 juta), bekas Sudan (52.5 juta), dan akhirnya Iran (50.2 juta). Pada tahun 2018, Mongolia mencatatkan sebanyak 30.2 juta ekor biri-biri. Bilangan ekor biri-biri telah diagihkan seperti yang berikut: 44% di Asia, 28.2% di Afrika; 11.2% di Eropah, 9.1% di Oceania, 7.4% di Amerika pada tahun 2013.



1. ↑  Abidin, Zainal. *Penternakan Berbiri*. Kuala Lumpur Malaysia: Synergy. m/s. Dua. ISBN 983-197-411-5.
2. ↑  A Beginner's Guide to Raising Sheep.
3. 1 2  FAOSTAT database.
4. ↑  "FAOSTAT". *www.fao.org*. Dicapai pada 2019-10-25.
**Penternakan burung walit** untuk mendapatkan sarangnya merupakan satu industri yang semakin penting. Dengan harga mencecah RM4,000 sekilogram, industri ini menjana pendapatan RM1.5 bilion setahun di Malaysia. Sarang burung walit mendapat permintaan yang tinggi di China di mana sup sarang burung itu dilihat menjadi pengukur kepada status seseorang individu. Malaysia merupakan negara pengeluar sarang burung ketiga terbesar di dunia selepas Indonesia dan Thailand dengan purata lebih 12 tan sarang burung dihasilkan sebulan.

Penternakan burung Layang-layang Gua atau burung walit ini dapat dilakukan kerana burung ini mudah berhijrah ke kawasan-kawasan bandar mendiami bangunan-bangunan batu lama yang menyerupai gua batu tempat habitat asalnya. Oleh itu penternak burung akan membuat bangunan batu yang mempunyai ciri persamaan gua batu atau mengubahsuai bangunan lama menjadi kawasan sarang burung ini.

Garis panduan
-------------

Dahulunya cuma membuat sarang di gua-gua, kini terdapat 50,000 premis burung walit di rumah-rumah kedai di kawasan bandar di seluruh negara, menimbulkan bantahan penduduk setempat berhubung masalah bau, bunyi dan penyakit. Burung Layang-layang Gua ini terbang dalam jumlah yang banyak dan najis burung mengotorkan kereta, halaman rumah, kain di penyidai dan sebagainya.

Berikutan itu Jabatan Perkhidmatan Veterinar (JPV) selaku agensi peneraju bagi pembangunan industri burung walit akan mengeluarkan garis panduan membabitkan aspek perlesenan, persampelan, pengeluaran dan pengeksportan sarang burung.

Garis Panduan Industri Burung Walit (1GP) ini melibatkan 4 kementerian iaitu Kementerian Perumahan dan Kerajaan Tempatan, Kementerian Sumber Asli dan Alam Sekitar dan Kementerian Kesihatan.

Setakat ini undang-undang sedia ada di Sarawak melarang premis burung dibina di kawasan bandar. Pulau Pinang dan Melaka melarang pembinaan rumah burung di kawasan warisan Pulau Pinang.

Rujukan
-------

1. 1 2  Garis Panduan Walit Libatkan Empat Kementerian Bernama
2. ↑  Dilema Industri Sarang Burung Walit Sarawak Bernama
***Selangkah ke Syurga*** ialah sebuah telefilem Malaysia yang disiarkan di TV9 pada 8 Disember 2008, istimewa sempena Aidiladha ketika itu. Telefilem lakonan Jalil Hamid, Watie Elite dan Zulhuzaimy ini dicalonkan untuk Drama Terbaik di Anugerah Skrin 2009.

Sinopsis
--------

Setelah kematian isteri, Pak Jalil si petani hanya tinggal sepasang cahaya mata iaitu Farhan dan Farhana yang bekerja di Kuala Lumpur. Pak Jalil telah mengumpul wang untuk menunaikan ibadah haji namun cadangannya tidak dipersetujui oleh anak-anaknya berikutan usianya yang telah tua.

Pak Jalil amat kecewa dan telah pergi ke Tabung Haji sendiri bagi menguruskan perkara tersebut tanpa bantuan anak-anak. Suatu hari Pak Jalil bermimpi bahawa dia didatangi oleh seorang tua yang mengatakan dia akan ke Mekah. Namun, keesokan harinya, Farhan dan Farhana sangat terkejut apabila mendapati ayahnya telah meninggal dunia pada pagi Hari Raya Aidiladha itu.

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Menengah Kebangsaan Bidor** atau nama ringkasnya *SMK Bidor*, merupakan sebuah Sekolah menengah kebangsaan yang terletak di Jalan Teluk Intan.

Pada 2009, Sekolah Menengah Kebangsaan Bidor memiliki 463 pelajar lelaki dan 383 pelajar perempuan, menjadikan jumlah keseluruhan murid seramai 846 orang. Ia mempunyai seramai 68 orang guru.2009

**Sekolah Menengah Kebangsaan Bidor** (SMK Bidor) ialah sebuah sekolah menengah harian di Bidor, negeri Perak.

Sejarah
-------

Sekolah Menengah Kebangsaan Bidor dibina berdasarkan konsep "build and design" oleh Kementerian Pelajaran Malaysia. Kerja-Kerja pembinaan sekolah ini bermula pada tahun 2001 oleh Syarikat Izoma Sdn. Bhd. yang beribu pejabat di Pulau Pinang sebagai kontraktor utama. Manakala syarikat perundingnya pula (PMC) ialah Ambang Height Sdn. Bhd. Yang beribu pejabat di Kedah. 

Lokasi sekolah ini adalah terletak di tepi jalan raya persekutuan yang menghubungkan pekan Bidor dengan Teluk Intan. Jarak dari pekan Bidor ke sekolah ini adalah kurang daripada 2 kilometer dan lokasinya juga adalah sebelum sampai Pejabat Hutan Bidor bagi arah perjalanan ke Teluk Intan.

Sekolah ini,dibina di atas tanah dalam anggaran keluasan 5 hektar. Sekolah ini juga berjiran dengan yang paling hampir iaitu SK BIDOR BARU. Sebenarnya, sebelum sekolah ini beroperasi sepenuhnya, pada 17 Mac 2003, dua orang Caretaker telah dilantik untuk menguruskan hal-hal pembukaan sekolah ini iaitu En. Khamdan bin Ishkandar dari SMJK Choong Hua, Bidor dan En. Khusaini bin Sahari dari SMK Syeikh Abdul Ghani, Bidor. 

Kedua-dua orang guru ini dipertanggungjawabkan dalam semua urusan penerimaan bekalan dan pelbagai keperluan barangan daripada Jabatan Pendidikan. Mereka juga bertanggungjawab merangka, menggubal dan merancang program berkenaan dasar dan polisi sekolah dengan berpandukan peraturan-peraturan KPM.

Pada tahun 2005, SMK Bidor telah melangkah setapak lagi, di mana 2 kelas tingkatan 6 telah dibuka dan satu kelas khas bagi pelajar-pelajar istimewa telah dibuka. Jumlah pelajar telah meningkat menjadi 797 orang. Begitu juga bilangan guru sejumlah 49 orang. Pada tahun ini,(2009) terdapat 3 kelas pendidikan khas, jumlah pelajar : 842 orang. Bilangan guru sejumlah 74 orang, dan 12 orang kakitangan sokongan (maklumat sehingga 25 Disember 2009).

Alamat
------

Sekolah Menengah Kebangsaan Bidor
Jalan Teluk Intan
35500, Bidor
Negeri Perak, Malaysia
Telefon = 6054347127
Fax = 6054340400

Rujukan
-------

* Sek.Men.Keb. Bidor
**Saidu Sharif** (Urdu: سیدو شریف) Bandar utama di daerah Swat Mingoara, bagaimanapun bandar Saidu Sharif secara meluas dianggap sebagai hab pentadbiran bagi kerajaan wilayah Khyber Pakhtunkhwa. 

Ia berada di koordinat GPS 34 ° 72 ° 45'0N 21'0E dan ia mempunyai ketinggian 970 meter (3182 kaki) dari aras laut. Saidu sharif adalah lokasi yang sesuai untuk kakitangan kerajaan kerana kedudukannya yang dekat dengan bandar-bandar besar di daerah Swat dan bahagian Malakand. 

Saidu Sharif mempunyai beberapa bangunan kerajaan, dan tapak arkeologi seperti Muzium Swat, Makam Akund dan tinggalan arkeologi Stupa Butkara Buddha. Ia juga merupakan rumah kepada Kolej Wanita Kerajaan, Kolej Kerajaan Jehanzeb, DIG, DC, dan Pesuruhjaya Perumahan.

Tapak arkeologi
---------------

Stupa Butkara adalah salah satu tempat suci Buddha yang paling penting di Swat, berhampiran muzium. Stupa, yang bertarikh dari abad ke-2 SM, mungkin dibina oleh Maharaja Ashoka Maurya bagi menempatkan beberapa abu Buddha. Pada abad-abad berikutnya, ia dibesarkan lima kali oleh struktur yang sedia ada. 
Jengkaut Itali bekerja pada tahun 1955, terdedah lapisan berturut-stupa itu, setiap lapisan menggambarkan peringkat dalam evolusi teknik pembinaan bangunan.

Panorama Saidu Sharif pada tahun 2012.

Lihat juga
----------

* Senarai bandar di Pakistan
* Senarai daerah di Pakistan

Rujukan
-------

* [Diarkibkan 2017-08-24 di Wayback Machine Kementerian Informasi dan Penyiaran Pakistan]

1. ↑  Saidu Sharif I (Swat, Pakistan). - Pierfrancesco Callieri ...
**Sekolah Menengah Kebangsaan Budi Mulia Utama** atau nama ringkasnya *SMK Budi Mulia Utama*, merupakan sebuah Sekolah Menengah Kebangsaan Swasta yang terletak di Jl. Rawa Jaya No. 35 Pondok Kopi, Jakarta Timur, Indonesia.

Sekolah Menengah Kebangsaan Budi Mulia Utama memiliki kod NPSN 20103687. Pada 2015, SMK Budi Mulia Utama memiliki kurang lebih 90 pelajar laki-laki dan 360 pelajar perempuan, menjadikan jumlah keseluruhan murid sebanyak 450 orang. 2015

Sejarah
-------

Sekolah yang pertama kali dibina sebagai bangunaan satu tingkat ini sehingga tahun 2015 ditukar mnenjadi bangunanan 4 tingkat, dan memiliki 3 jenis sekolah yaitu SMP, SMA dan SMK. SMK beroperasi dilantai 3 s/d 4. Pelajar pada tahun 1998 kebanyakannya adalah pelajar laki-laki. Akhir tahun 2010 sekarang pelajar laki-laki semakin berkurang di bandingkan dengan pelajar perempuan.

Ditahun 2015, Tercatat jumlah siswa di SMK Budi Mulia Utama sebanyak hampir 500 murid, dengan total kelas X yaitu 174 murid dengan 5 kelas, kelas XI yaitu 160 murid dengan 4 kelas dan kelas XII dengan 120 murid dengan 4 kelas.

Saat ini, pemegang yayasan dari naungan sekolah tersebut adalah Ibu Drs.Umi Rahayu dan juga selaku Wakil Kepala Sekolah, sedangkan Kepala Sekolah dipegang oleh Bapak Dr.Suyono

Pencapaian
----------

Siswa/i dari SMK Budi Mulia Utama banyak meraih penghargaan dan kemenangan dalam berbagai lomba

Alamat
------

Sekolah Menengah Kebangsaan Budi Mulia Utama
Jl. Rawa Jaya No. 35 Pondok Kopi
Jakarta Timur, DKI Jakarta,
Indonesia
Telepon : (021)-8646316 

Multimedia class : -

Pautan luar
-----------

* Indonesia Laman di Kementerian Pendidikan Nasional, Republik Indonesia 2010 / 2011
* Sekolah Menengah Kebangsaan Budi Mulia Utama
Peti besi rumah yang biasa.
**Peti besi** adalah sebuah peti selamat yang boleh dikunci untuk menyimpan barang-barang berharga daripada pencurian atau/dan kerosakan. Peti ini biasanya berbentuk kuboid atau silinder dengan satu bahagiannya boleh ditanggalkan atau berengsel untuk membentuk sebuah pintu. Badan dan pintunya boleh diperbuat daripada logam (seperti keluli) atau plastik melalui acuan tiupan. Satu perbezaan ketara peti besi bergantung kepada jenisnya sama ada dicantum pada dinding atau struktur, atau ia boleh dialihkan. Versi kurang selamat biasanya dipanggil sebagai peti wang tunai. Peti besi pertama muncul di England pada abad XIX, dengan peningkatan jumlah kapitalis. Pada masa itulah Peti dan kabinet sederhana diganti dengan kabinet yang diperbuat daripada keluli dan dilengkapi dengan kunci yang kuat.

Bacaan lanjut
-------------

* Evolusi peti besi.
* *Locks, Safes, and Security: An International Police Reference*, published by Charles Thomas Publishers, Springfield, Illinois, Amerika Syarikat. (2000) ISBN 0-398-07079-2.
**Said Effendi** (lahir di Besuki, 6 Ogos 1923 – meninggal di Jakarta, 11 April 1983 pada umur 59 tahun) ialah seorang penyanyi penulis lagu muzik Melayu 1950-an hingga 1970-an yang lahir di Besuki. Beliau memasyhurkan lagu *Seroja* yang menjadi popular hingga ke Malaysia. Selain menulis lagu dan menyanyi, beliau juga pernah berlakon dalam beberapa filem, seperti *Seroja* arahan Nawi Ismail, *Titian Serambut Dibelah Tujuh* arahan Asrul Sani, dan *Pesta Musik Lobana* arahan Misbach Yusa Biran.

Selepas lagu *Bahtera Laju*, Said Effendi menempatkan diri sebagai pelantun irama Melayu ulung dalam zamannya, dan menyamai populariti P. Ramlee. Said Effendi melantunkan lagu-lagu popular ciptaan sendiri, seperti *Bahtera Laju*, *Timang-timang* dan *Fatwa Pujangga*, serta karya orang lain, misalnya *Semalam di Malaysia* (karya Syaiful Bahri), *Di Ambang Sore* (Ismail Marzuki), dan *Seroja* karya Husein Bawafie. Lagu terakhir ini membawanya pada puncak kegemilangan.

Semua penghargaan yang diterimanya adalah bersifat anumerta, mulai dari Anugerah Dangdut TPI (1998), Persatuan Wartawan Indonesia, Anugerah Seni dari PT Variapop, Nugraha Bhakti Musik Indonesia (2004), dan dari Parfi serta Persatuan Seniman Malaysia (2006).

Rujukan
-------

1. ↑  "Gatra.com:Berebut Kiblat Irama Tabla" (dalam bahasa Indonesia). Diarkibkan daripada yang asal pada 2015-09-24. Dicapai pada 2009-05-27.

Pautan luar
-----------

* tamanismailmarzuki.com Diarkibkan 2009-07-18 di Wayback Machine

|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pintu hitam pada bangunan bata merah. Terdapat liang surat dibina pada pintu sekitar 3 kaki atau 90 sentimeter dari bawah.Liang surat pada tengah pintu.
Peti surat besi tuang
**Peti surat**, Kotak surat, liang surat, liang mel atau peti mel merupakan bekas untuk menerima mel masuk ke tempat kediaman atau perniagaan persendirian. Untuk tujuan yang bertentangan bagi menghantar surat keluar, kotak pos biasanya digunakan. Kotak surat atau peti surat terdapat dalam reka bentuk utama berikut:

* Liang di dinding atau pintu melalui mana surat dihantar (penghantaran melalui pintu)
* Kotak yang dipasang terus ke bangunan (penghantaran terus ke pintu)
* Kotak dipasang di atau berdekatan dengan jalan (penghantaran curbside )
* Stesen penghantaran pos berpusat yang terdiri daripada peti mel individu untuk keseluruhan bangunan
* Stesen penghantaran pos terpusat yang terdiri daripada peti mel individu untuk berbilang penerima di pelbagai alamat dalam kejiranan atau komuniti tertentu

Gaya dan penggunaan
-------------------

"Kotak surat", atau "liang surat" dalam penggunaan Amerika Syarikat dan Kanada, adalah liang, biasanya mendatar tetapi kadang-kadang menegak, kira-kira 30 cm dengan 5 cm (12 inci dengan 2 inci), ditebut di pertengahan atau lebih rendah pada pintu hadapan. Gaya ini hampir sejagat di rumah-rumah dan pejabat-pejabat British, tetapi di Amerika Syarikat adalah terhad terutamanya pada kawasan-kawasan yang lebih tua di beberapa bandar di timur. Sebahagian besarnya dilindungi dengan tabir atau penutup di luar bagi menahan cuaca. Kelepak boleh ditutup melalui graviti, atau berspring untuk mencegahnya bising terbuka dan tertutup ditiup angin. Beberapa peti surat juga mempunyai penutup kedua di bahagian dalam untuk memberi perlindungan tambahan dari unsur-cuaca. Terdapat juga sangkar kecil atau kotak dipasang di bahagian dalam pintu untuk menerima surat yang dihantar. Liang surat adalah terhad untuk menerima mel masuk, kerana kebanyakan tidak mempunyai perlindungan untuk memelihara dan melindungi surat surat keluar untuk diambil oleh pembawa pos. (Menghantar surat dari alamat peribadi tidak mungkin di UK dalam apa jua keadaan, kerana Royal Mail tidak menyediakan perkhidmatan sedemikian.)

Peti surat hitam bersegi terlekat pada bahagian luar rumah. Terdapat loceng di atas dan disebelah kiri peti surat.Peti surat dilekatkan atau dipasang pada dinding

Galeri
------

* Peti surat mengkagumkan yang direka oleh Frederick C. Sauer sekitar 1930 di Daerah Bersejarah Bangunan Sauer di Aspinwall, PennsylvaniaPeti surat mengkagumkan yang direka oleh Frederick C. Sauer sekitar 1930 di Daerah Bersejarah Bangunan Sauer di Aspinwall, Pennsylvania
* Peti surat Casa de l'Ardiaca, Barcelona, Catalonia, oleh Lluís Domènech i MontanerPeti surat Casa de l'Ardiaca, Barcelona, Catalonia, oleh Lluís Domènech i Montaner

Rujukan
-------
**Ṣāʿid al‐Andalusī** (1029–1070) ialah seorang qadi Muslim al-Andalus. Beliau dilahirkan di Almería dan meninggal dunia di Toledo, Sepanyol. Said Al-Andalusi ialah seorang sejarawan, ahli falsafah sains dan pemikiran, dan ahli matematik dengan minat yang istimewa dalam ilmu falak. Sebagai seorang qadi yang disegani di istana pegawai di Toledo, beliau menghimpunkan sekumpulan golongan terpelajar yang terdiri daripada pembuat alatan jitu, ahli falak dan ahli sains muda, yang paling ternama ialah al-Zarqali. Beliau ialah penulis karya yang berjudul *Rectification of Planetary Motions and Exposition of Observers' Errors* dan menyumbang pada Jadual Toledo.

Satu-satunya karya Said yang terselamat ialah apa yang sering dipanggil "sejarah sains"nya: *Al‐tarif bi-tabaqat al-umam* (*Exposition of the Generations of Nations*) bertarikh 1068. "Bangsa" yang dimaksudkan ialah mereka yang memupuk pembelajaran, seperti bangsa India, Parsi, Kaldean, Mesir, Yunani, Bizantin, Arab dan Yahudi (bertentangan dengan yang lain tidak mudah, seperti bangsa Norse, Cina, Afrika, Rusia, Alain, Turki dan Barbar). Beliau menulis karya lain seperti *Jawāmiʿ akhbār al‐umam min al‐Arab wa‐l Ajam* (*Compendious History of Nations – Arab and Non‐Arab*) dan *Maqālāt ahl al‐milal wa-l-nihal* (*Doctrines of the Adherents of Sects and Schools*).

Karya
-----

* *Tabaqat al-'Umam* - Sa`id al-Andalusi (1 March 1996). *Science in the Medieval World*. Diterjemahkan oleh Sema`an I. Salem; Alok Kumar. University of Texas Press. ISBN 978-0-292-70469-5.

Rujukan
-------

* Ṣāʻid al-Andalusī (1935). *Livre des catégories des nations*. Régis Blachère (trans.). Larose Éditions.
* Said al-Andalusí, *Science in the Medieval World: "Book of the Categories of Nations"* (trans. Sema'an I. Salem and Alok Kumar, 1991, University of Texas Press. ISBN 0-292-71139-5)

Pautan luar
-----------

* Richter‐Bernburg, Lutz (2007). "Ṣāʿid al‐Andalusī: Abū al‐Qāsim Ṣāʿid ibn abī al‐Walīd Aḥmad ibn ʿAbd al‐Raḥmān ibn Muḥammad ibn Ṣāʿid al‐Taghlibī al‐Qurṭubī". Dalam Thomas Hockey; dll. (penyunting). *The Biographical Encyclopedia of Astronomers*. New York: Springer. m/s. 1005–6. ISBN 978-0-387-31022-0. (PDF version)

Templat:Islamic astronomy
Templat:Islamic mathematics

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Perancis (data)
* Jerman
* Israel
* Amerika Syarikat
* Belanda
* Sweden
* Vatican

 |
| Kamus biografi | 
* Jerman

 |
| Pangkalan data saintifik | 
* CiNii (Jepun)
* zbMATH

 |
| Lain-lain | 
* Aplikasi Berfaset Terminologi Subjek
* RERO (Switzerland)
	+ 1
* SUDOC (Perancis)
	+ 1
	+ 2
* İslâm Ansiklopedisi

 |





  

Templat:Islamic-scholar-stub
Templat:Al-Andalus-bio-stub
**Saiful Bahri Ilyas** (19 September 1924 – 26 Disember 1976) merupakan seorang komposer dan pencipta lagu Malaysia-Indonesia yang berkewarganegaraan Indonesia, yang aktif di kedua-dua negara ini pada 1950-an dan 1960-an. Beliau menulis dan menggubah Melaka Maju Jaya, lagu tema negeri Melaka, dan menulis lagu Duli Yang Maha Mulia, lagu tema negeri Selangor. Beliau juga paling dikenali sebagai pencipta lagu kebangsaan Malaysia, "Negaraku".

Kehidupan peribadi
------------------

Beliau dilahirkan di Payakumbuh, Sumatera Barat, Hindia Timur Belanda (kini Indonesia).

Beliau mendapat pendidikan di INS Kayutanam, sekolah zaman penjajahan untuk Bumiputera, di mana beliau mengasah bakatnya dalam bidang muzik. Pada tahun 1941, Saiful Bahri berpindah ke Jakarta, dan menjadi pemain violin untuk Orkestra Studio Jakarta (OSD). Dari 1950 sehingga 1960, beliau menjadi konduktor untuk Orkestra.

Kerjaya
-------

Pada tahun 1956, beliau menggubah runut bunyi untuk filem *Tiga Dara* arahan Usmar Ismail. Beliau memenangi Anugerah Citra di Festival Filem Indonesia 1960 untuk Runut Bunyi Terbaik.

Pada tahun 1963, semasa konfrontasi Indonesia-Malaysia, beliau berhijrah ke Malaysia. Beliau bekerja untuk Orkestra Radio Malaya (kini Orkestra RTM) dan Filem Negara Malaysia. Semasa tempoh ini dalam kehidupannya, beliau menggunakan nama samaran Surya Buana.

Kematian
--------

Beliau meninggal dunia di Tokyo, Jepun pada 26 Disember 1976 semasa berkhidmat untuk Filem Negara Malaysia. Jenazahnya dibawa pulang ke Jakarta, dan disemadikan di Perkuburan Awam Tanah Kusir. Beliau meninggalkan isteri, Noraini Ahmad dan 5 anak. Isterinya, Noraini meninggal dunia pada 21 Disember 1999.

Rujukan
-------

1. 1 2 3  Mengenal Saiful Bahri, Pencipta Lagu di Film Tiga Dara
2. ↑  Kenanglah jasa Saiful Bahri, Mohamed Hamzah
3. ↑  "Saiful Bahri, pencipta lagu kebangsaan Malaysia". Sinar Harian. 19 Ogos 2019. Dicapai pada 20 Ogos 2019.
4. ↑  "Mengenal Saiful Bahri, Pencipta Lagu di Film *Tiga Dara*". *Bisnis Indonesia*. Dicapai pada 2017-12-17.
5. ↑  Saidah Rastam, Rosalie and Other Love Songs, Petaling Jaya: Strategic Information and Research Development Centre, 2017, 2nd ed.: 225–235
6. ↑  Ashari, Amirul Haswendy (2018-09-06). "'Dah berpuluh tahun menunggu'". *HM Online*. Dicapai pada 2020-05-08.

Pautan luar
-----------

* Saiful Bahri di Discogs

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1

 |
| Lain-lain | 
* MusicBrainz (artis)

 |
Datuk Haji **Ahmad Ithnin** adalah ahli politik veteran UMNO dari Merlimau, Melaka. Beliau banyak mengorbankan jiwa dan raganya untuk memperjuangkan parti UMNO khususnya di Melaka. Beliau adalah bekas Ahli Parlimen Jasin (1969-1978) dan Ahli Dewan Undangan Negeri (ADUN) Sungai Rambai (1982-1986).
Datuk **Hj. Ahmad Bin Hj. Ithnin** adalah ahli politik Malaysia berbangsa Melayu merupakan bekas Ahli Dewan Undangan Negeri (ADUN) Sg. Rambai, Melaka.

Lihat juga
----------

* Biografi MUBARAK Melaka : Datuk Hj. Ahmad Bin Hj. Ithnin terbitan UTeM[*pautan mati kekal*]

Keluarga
--------

Anaknya Roslan Ahmad menjadi calon Barisan Nasional dan menang dalam Pilihan raya kecil Dewan Undangan Negeri (DUN) Merlimau, Melaka pada 2011. Roslan Ahmad pernah bekerja sebagai Pengurus Bahagian Pembangunan Perniagaan dan Sosioekonomi Perbadanan Melaka Holdings Sdn. Bhd. dan berkahwin dengan Zalifah Omar.

Adiknya Datuk Seri Abu Zahar bin Haji Isnin merupakan Ketua Menteri Melaka yang ke-8 dari 1997 hingga 1999.

Keluarga
--------

Anaknya, Roslan Ahmad adalah ADUN Merlimau yang menang di dalam Pilihan Raya Kecil Merlimau pada Mac 2011.

Rujukan
-------

1. Biografi MUBARAK Melaka : Datuk Hj. Ahmad Bin Hj. Ithnin oleh Nooraini Sulaiman. Penerbit Universiti UTEM.

1. ↑  "Tekad teruskan legasi Allahyarham Ahmad Ithnin". Diarkibkan daripada yang asal pada 2011-02-25. Dicapai pada 2012-10-09.
**Datuk Ahmad Ghazi Abdul Hamid** merupakan bekas Presiden Persatuan Koperasi Malaysia Bhd dan bekas Pengarah Maktab Kerjasama Malaysia (Kini bertukar nama ke Institut Koperasi Malaysia)

Kerjaya sebagai Guru dari tahun 1966 hingga ke 1974 di pelbagai sekolah di Kedah, Perlis dan Selangor. 

Menjadi pensyarah Institut Teknologi Mara (ITM) pada tahun 1975 - 1978 

Kemudian menjadi perunding di MIDF pada tahun 1979. 

Kemudian dilantik sebagai Pengarah Maktab Kerjasama Malaysia (1980-1993). 

Sebelum bersara beliau bertugas di Kementerian Pembangunan Usahawan dan Koperasi sebelum bersara pada tahun 1994

Selepas bersara dari kerajaan beliau telah menjadi Pengerusi di syarikat swasta Safety Driving Centre (Sel) Sdn Bhd yang menjalankan perkhidmatan Akademi Memandu di Petaling Jaya.

Pendidikan & Keluarga
---------------------

Membesar di rumah keluarganya di 108 Jalan Langgar, Alor Setar. Adalah anak ke 7 dari 10 adik beradik. 

Mendapat Pendidikan Sekolah Rendah dan Menengah di Kolej Sultan Abdul Hamid di Alor Setar (1951 - 1963) 

Melanjutkan pelajaran di Malay Teachers College di Pulau Pinang. (1964 - 1965) 

Datuk Ahmad Ghazi lulusan sarjana sastera dari University of Ohio, Amerika Syarikat. 

Beliau merupakan adik kepada Datuk Zakiah Hanum, abang kepada Datuk Munirah Abdul Hamid, bapa saudara kepada Khairy Jamaluddin dan bapa mertua kepada Dato' Ahmad Fuaad Kenali 

Isterinya Datin Hasmah Abdul Hamid dan dikurniakan empat orang anak iaitu Anisah, Aidi, Adli dan Adilah.

Penglibatan dalam Koperasi & Persatuan
--------------------------------------

Merupakan pengasas dan pengerusi pertama Koperasi Kakitangan Maktab Kerjasama Malaysia (Kini bertukar kepada Koperasi Kakitangan Maktab Koperasi Malaysia) pada 16 Mei 1987.

Pada ketika itu beliau bekhidmat sebagai Pengarah MKM. Matlamat penubuhannya untuk meningkatkan sosioekonomi dan kebajikan anggotanya selaras dengan prinsip-prinsip koperasi.

Naib Pengerusi Koperasi Pembangunan Daerah Petaling Berhad 

Naib Pengerusi Kesatuan Koperasi Midlands Berhad. (MIDLANDS)

Naib Pengerusi Kesatuan Koperasi Malaysia (CUM)

Naib Pengerusi Persatuan Sultan Abdul Hamid College Association (SAHOCA)

Meninggal dunia
---------------

Pada 11 Julai 2010, beliau meninggal dunia di Pusat Perubatan Universiti Malaya (PPUM) akibat serangan jantung pada usia 67 tahun.

Jenazah dibawa ke rumah kakak Ahmad Ghazi, Datuk Rahmah Abdul Hamid di 36, Jalan Setia Bistari, Bukit Damansara sebelum dikebumikan di Tanah Perkuburan Islam Bukit Kiara.

Rujukan
-------

1. ↑  Bapa Saudara Khairy Jamaluddin, Datuk Ghazi Abdul Hamid Meninggal Dunia
**Sekolah Menengah Kebangsaan Sultan Ahmad Tajuddin** atau nama ringkasnya *SMK Sultan Ahmad Tajuddin*, merupakan sebuah Sekolah menengah kebangsaan yang terletak di Jalan Permatang Pasir.

Pada 2009 Sekolah Menengah Kebangsaan Sultan Ahmad Tajuddin memiliki 487 pelajar lelaki dan 537 pelajar perempuan, menjadikan jumlah keseluruhan murid seramai 1024 orang. Ia mempunyai seramai 61 orang guru.2009

Sejarah
-------

Pencapaian
----------

Sekolah Menengah Kebangsaan Sultan Ahmad Tajuddin pernah bergelar Johan Di Dalam Pesta Pantun Peringkat Kebangsaan dan berjaya membawa pulang Piala Sireh Pulang Ke Gagang. Kemenangan Ini Bukan Hanya Sekali Sahaja.
Tetapi Telah Merangkul 4 Kali Berturut Turut Menjadi Juara Kebangsaan.Kemenangan ini telah mencipta sejarah yang amat bermakna pada tahun 2011,2013,2014 dan 2015
Pernah Mewakili Kebangsaan Bagi Pertandingan Silat Gayong Dan Pernah Menjuarai Setiap Acara Yang Dipertandingkan,Pasukan silat Sultan Ahmad Tajuddin telah bergelar juara keseluruhan silat peringkat kebangsaan acara luar dan mewaikil sukma.Pantun dan Silat merupakan aset SMK Sultan Ahmad Tajuddin yang menjadi kebangaan semua warga

Alamat
------

Sekolah Menengah Kebangsaan Sultan Ahmad Tajuddin
Jalan Permatang Pasir
34950, Bandar Baharu
Kedah, Malaysia
Telefon = 6057161055
Fax = 6057168976

Pautan luar
-----------

* Sekolah Menengah Kebangsaan Sultan Ahmad Tajuddin
* Facebook Sekolah Menengah Kebangsaan Sultan Ahmad Tajuddin
* Sekolah Menengah Kebangsaan Sultan Ahmad Tajuddin
Rencana ini ialah mengenai permainan ragbi sentuh secara umum.  Untuk pertandingan sukan formal, sila lihat Sentuh (sukan).
Ragbi sentuh dimain di Pesta Sungai Bedford 2012.
**Ragbi sentuh** merujuk permainan berasal daripada bola sepak ragbi di mana pemain tidak saling merebut tetapi menyentuh pihak lawan mereka menggunakan tangan pada mana-mana bahagian badan, pakaian atau bola.

Jenis pertandingan formal yang dikenali sebagai Sentuh, berkembang dari liga ragbi dan kini wujud sebagai sukan tersendiri. Tambahan pula, permainan ragbi sentuh dimain sebagai aktiviti latihan bagi liga ragbi dan kesatuan ragbo; sebagai kelainan ragbi yang lebih selamat, terutamanya di sekolah dan kelab junior, dan sebagai sukan sosial bukan formal.

Lihat juga
----------

* Bola sepak sentuh (liga ragbi)
* Ragbi Rebut
* Liga rebut

Rujukan
-------

Pautan luar
-----------

* Federation of International Touch (FIT)
* European Federation of Touch (EFT)
* O2 Touch (RFU)

National Associations

* Touch Football Australia
* Touch New Zealand
* England Touch
* Touch Switzerland Website
* German Touch Website

Templat:Team Sport
**Sidratulmuntaha** (Arab: سدرة المنتهى, rumi: *Sidrat al-Muntahā*code: ar is deprecated ‎) ialah sebuah pokok bidara (*sidr*) yang menandai akhir langit/syurga ketujuh, yang menandai batas tempat makhluk yang tidak dapat melewatinya menurut tradisi Islam. Dalam kepercayaan ajaran lain, ada pula semacam kisah yang mirip dengan *sidratulmuntahā*, yang disebut sebagai "Pohon Kehidupan".

Dalam peristiwa Israk dan Mikraj, hanya Nabi Muhammad yang berkebolehan memasuki *Sidratulmuntaha*, dan dalam perjalanan tersebut, Muhammad didampingi malaikat Jibril, dan Allah memberikan perintah kepada umat Islam untuk mendirikan salat 5 waktu.

Dalam agama Baháʼí *Sidrat al-Muntahā* biasa disebut dengan "*Sadratu'l-Muntahá*" ialah sebuah kiasan untuk penjelmaan Tuhan.

Rujukan
-------

1. ↑  El-Sayed El-Aswad. *Religion and Folk Cosmology: Scenarios of the Visible and Invisible in Rural Egypt*. Praeger/Greenwood. United States: 2002. p. 84. ISBN 0-89789-924-5

Pautan luar
-----------

* (Indonesia) Sidratul Muntaha dalam Isra dan Mi'raj
**Persatuan Bola Sepak Singapura** (Inggeris: The Football Association of Singapore - **FAS**) adalah badan yang bertanggungjawab mengendali hal ehwal sukan bola sepak di Singapura. Tanggungjawab utamanya adalah untuk membangunkan sukan bola sepak di Singapura. 

Sehingga tahun 1994, ia sentiasa menghantar pasukan negaranya untuk mengambil bahagian dalam pertandingan Piala Malaysia dan Liga Malaysia. Ia menarik diri pada akhir musim 1994 disebabkan pertelingkahan dengan Persatuan Bola Sepak Malaysia (FAM) mengenai hasil jualan tiket. FAS memutuskan untuk menarik diri bagi memberikan perhatian penuh kepada pembangunan liga tempatannya, S. League.

Ia ditubuhkan pada 1952. Sebelum itu, Persatuan Bola Sepak Amatur Singapura atau *Singapore Amateur Football Association* (SAFA) yang menjadi badan tertinggi bola sepak di Singapura. SAFA ditubuhkan pada 1892 dan mengaku sebagai persatuan bola sepak tertua di Asia.

Pautan luar
-----------

* (Inggeris) Lelaman rasmi FAS
* (Inggeris) Liga Profesional Bolasepak Singapura (S.League)
Siniša Malešević, MRIA, MAE (lahir 5 April 1969 di Banja Luka, Bosnia dan Herzegovina) adalah seorang sarjana Ireland yang merupakan Profesor Penuh / Ketua Sosiologi di University College, Dublin, Ireland. Dia juga merupakan Fellow Kanan dan Penyelidik Bersekutu di Conservatoire nasional des art et métiers (CNAM), Paris, Perancis [1]. Minat penyelidikan Malesevic merangkumi kajian perbandingan-sejarah dan teori mengenai etnik, negara-bangsa, nasionalisme, kerajaan, ideologi, perang, keganasan dan teori sosiologi. Beliau adalah pengarang sembilan dan editor lapan buku dan jilid termasuk monograf berpengaruh Ideologi, Legitimasi dan Negara Baru (2002), The Sociology of Ethnicity (2004), Identity as Ideology (2006) The Sociology of War and Violence (2010), Nation-States and Nationalism (2013), The Rise of Organized Brutality (2017) dan Grounded Nationalism (2019). The Rise of Organized Brutality adalah penerima anugerah buku yang luar biasa pada tahun 2018 dari Seksyen Perdamaian, Perang dan Konflik Sosial Persatuan Sosiologi Amerika [2] dan 'Grounded Nationalism' merupakan naib juara (sebutan terhormat) pada tahun 2020 Hadiah Stein Rokkan untuk Sosial Perbandingan Penyelidikan Sains [3]. Malesevic juga telah menulis lebih dari 100 artikel jurnal dan bab buku yang dikaji oleh rakan sebaya dan telah memberikan lebih daripada 120 ceramah jemputan di seluruh dunia. Karya beliau telah diterjemahkan ke dalam banyak bahasa termasuk Albania, Arab, Cina, Kroasia, Perancis, Indonesia, Jepun, Parsi, Portugis, Serbia, Sepanyol, Turki, dan Rusia. Sebelumnya dia pernah mengadakan temu janji penyelidikan dan pengajaran di Institute for International Relations (Zagreb), Pusat Pengajian Nasionalisme, CEU (Prague) - tempat dia bekerja dengan mendiang Ernest Gellner -, dan di Universiti Nasional Ireland, Galway. Dia juga mengadakan lawatan profesor dan beasiswa di Université Libre de Bruxelles (Eric Remacle Chair in Conflict and Peace Studies), Institut Sains Manusia, Vienna, London School of Economics, Universiti Uppsala, dan Belanda Institute for Advanced Study in the Humanities dan Sains Sosial, Amsterdam. Pada bulan Mac 2010, dia dipilih sebagai Anggota Akademi Royal Irish [4], pada bulan Disember 2012 dia dipilih sebagai anggota Akademi Sains dan Kesenian Bosnia dan Herzegovina [5] dan pada bulan Ogos 2014 dia dipilih sebagai Ahli Akademi Europaea [6].

  

Sumber:

1] http://www.ucd.ie/research/people/sociology/professorsinisamalesevic/

https://esd.cnam.fr/membres/sinisa-malesevic-1114070.kjsp?RH=1570546542219

[2] http://www.asanet.org/asa-communities/asa-sections/current-sections/peace-war-and-social-conflict/section-peace-war-and-social-conflict-past-award-recipients

[3] https://www.ucd.ie/sociology/newsandevents/latestnews/grounded-nationalisms-2020-rokkan/

https://ecpr.eu/news/news/details/611

[4] https://sinisa2malesevic.wordpress.com/

https://www.ria.ie/sinisa-malesevic

[5] http://www.anubih.ba/index.php?option=com\_content&view=article&id=110&Itemid=598&lang=en

[6] http://www.ae-info.org/ae/User/Malesevic\_Sinisa
**Sistem jisim apotekari** ialah sebuah sistem usang yang dahulu digunakan oleh para apotekari (kini dipanggil ahli farmasi atau ahli kimia) di negara-negara yang bertuturan bahasa Inggeris. Sistem ini berkait dengan sistem-sistem avoirdupois dan troy Inggeris, kerana sistem-sistem ini menggunakan unit jisim grain yang sama. Kekadangnya, "ap" ditambahkan pada pangkal unit untuk mengenal pastinya sebagai sebahagian sistem apotekari (singkatan untuk *avoirdupois* ialah "av"). Sistem-sistem yang serupa juga digunakan di negara-negara Eropah yang lain.

Pada separuh pertama abad ke-20, sistem apotekari digantikan dengan sistem metrik. Di Amerika Syarikat, ia kekadang masih digunakan, umpamanya untuk ubat-ubat yang dijual dalam botol-botol enam auns (℥ vi).

| Unit | Simbol | Pembahagian | Grain | Gram |
| --- | --- | --- | --- | --- |
| Paun | lb | 12 auns | 5760 | 373.24172 |
| Auns | ℥ | 8 dram | 480 | 31.103477 |
| Dram (unit), Drachm | ʒ | 3 skrupel | 60 | 3.8879346 |
| Skrupel | ℈ | 20 grain | 20 | 1.2959782 |
| Grain | G |  | 1 | 0.06479891 |

Selepas pengenalan gelen imperial pada tahun 1824, sesetengah apotekari Inggeris mulai menggunakan sebuah sistem isi padu yang amat berkait dengan sistem jisim kerana terdapat kesetaraan yang lebih kurang sama antara berat dengan isi padu air dan cecair-cecair yang serupa. Sistem apotekari dibatalkan pada 1 Januari 1971 secara rasmi selepas tidak lagi digunakan.

| Unit | Simbol | Pembahagian | Minim | Mililiter |
| --- | --- | --- | --- | --- |
| Gelen | gal. | 8 pain | 76800 | 4,546.09 (4.55 l) |
| Pain | pt. | 20 auns | 9600 | 568.261 |
| Auns | oz. | 8 drachm | 480 | 28.413 |
| Drachm | dr. | 3 skrupel | 60 | 3.551633 |
| Skrupel | sc. | 20 minim | 20 | 1.183878 |
| Minim | min. |  | 1 | 0.059194 (59.2 µl) |

Pautan luar
-----------

* Simbol-simbol apotekari
Map of the Myanmar-Thailand border
**Sempadan Myanmar–Thailand** ialah sempadan antarabangsa di antara negara Myanmar (juga *Burma*) dan Thailand. Panjang sempadan ini ialah 2,416 km dan bermula dari titik tigaan dengan Laos di utara ke pesisir Laut Andaman di selatan.

Keterangan
----------

Sempadan bermula di titik tigaan utara dengan Laos: di pertemuan Sungai Kok dan Sungai Mekong dan, selepas secara sedikit mengikuti Kok dan kemudiannya Sungai Sai, ia berlalu ke arah barat melalui suatu siri garisan tak sekata melalui Banjaran Daen Lao, sebelum membelok ke barat daya dan bergabung dengan Sungai Salween. Sempadan itu mengikuti Salween dan kemudiannya Sungai Moei ke selatan, sebelum meninggalkannya dan terus ke selatan melalui darat melalui Banjaran Dawna dan Biauktaung (secara kolektif pergunungan ini membentuk Bukit Tenasserim). Sempadan terus ke selatan menyusuri Semenanjung Tanah Melayu, hampir membelah Thailand kepada dua di Prachuap Khiri Khan, sebelum sampai ke Segenting Kra dan Sungai Kraburi, yang kemudiannya menyusuli keluar melalui muara yang luas ke Laut Andaman. Sempadan maritim kemudiannya mengikut koordinat yang ditandakan oleh perjanjian persempadanan pelantar benua negara ke arah titik tigaan dengan India yang mengawal Kepulauan Andaman dan Nicobar.

Rujukan
-------

1. ↑  "Burma". CIA World Factbook. Dicapai pada 19 September 2020.
Dalam bidang perubatan, kesihatan awam, dan biologi, **penularan** ialah **penyebaran** patogen yang menyebabkan penyakit berjangkit dari individu atau kumpulan perumah yang dijangkiti kepada individu atau kumpulan tertentu, tanpa mengira sama ada individu lain itu dijangkiti sebelum ini.

Penularan juga boleh secara tidak langsung, melalui organisme lain, sama ada vektor (misalnya nyamuk atau terbang) atau hps pertengahan (cth. Cacing pita dalam babi boleh dihantar kepada manusia yang menelan daging babi yang tidak dimasak secara tidak wajar). Transmisi tidak langsung boleh melibatkan zoonosis atau, lebih kerap, patogen yang lebih besar seperti makroparasit dengan kitaran hayat yang lebih kompleks. Pengiriman boleh autochthonous (iaitu antara dua individu di tempat yang sama) atau mungkin melibatkan perjalanan mikroorganisma atau tuan rumah yang terjejas.

Rujukan
-------

1. ↑  Bush, A.O. *et al.* (2001) Parasitism: the diversity and ecology of animal parasites. *Cambridge University Press*. Pp 391-399.
**Sekolah Menengah Kebangsaan Tengku Kudin** atau nama ringkasnya *SMK Tengku Kudin(SEMTEK)* merupakan sebuah sekolah menengah kerajaan yang terletak di jalan raya utama di daerah Raub iaitu Jalan Cheroh.

  

Sekolah ini ditubuhkan pada awal tahun 1964 dan diberi nama Sekolah Menengah Kebangsaan Raub. Pada peringkat awal sekolah ini menumpang di Sekolah Kebangsaan, Jalan Lipis, Raub kerana belum mempunyai bangunan sendiri. Sekolah ini juga ditubuaksn di bawah Sistem Pelajaran Aneka Jurusan. Pada awal penubuhannya, sekolah ini hanya mempunyai 65 orang murid Tingkatan satu dan lima orang guru serta dilaksnakan pada sesi petang. Pada tahun 1966, sekolah ini mempunyai bangunan sendiri yang dibina di Jalan Cheroh, Raub dan telah dirasmikan olah YB Encik Mohd Khir bin Johari, Menteri Pelajaran Malaysia pada ketika itu pada 4 September 1967.

Peperiksaan Sijil Rendah Pelajaran(SRP) mula diduki oleh pelajar sekolah ini pada tahun 1967 dan Peperiksaan Sijil Malaysia(SPM) pada tahun 1969. Temasya sukan tahunan sekolah mula diadakan buat kali pertama pada tahun 1970 sekolah bertempat di padang Sekolah Rendah Mahmud Raub.
Pada tahun1973, sebuah kelas Sains Tambahan bagi pelajar Tingkatan Empat telah diwujudkan. Pada tahun yang sama iaitu pada 25 Ogos 1973, sekolah ini telah mengadakan Hari Ucapan dan Penyampaian Hadiah kali pertama. Upacara perasmian majlis tersebut telah disempurnakan oleh pengarah Pelajaran Pahang iaitu Encik Tan Booh Lin, PJK.

Sekolah ini pada mulanya hanya mempunyai lapan buah bangunan yang terdiri daripada empat bangunan asrama dan empat bangunan sekolah. Pada April 1974 sebuah bangunan baru telah baru dibina yang mempunyai empat buah bilik darjah, sebuah bilik perpustakaan dan tiga buah makmal. Sebuah dewan juga telah dibina pada tahun yang sama. 

SEMTEK juga telah mendapat penghargaan penting daripada institusi pendidikan negara misalnya sebagai salah satu sekolah yang terlibat dalam Program Transformasi Sekolah anjuran Kementerian Pendidikan Malaysia.Tambahan pula SEMTEK juga pernah mencapai prestasi cemerlang dalam ujian antarabangsa yang diwakili oleh semua bangsa utama tidak kira Melayu,India,Cina dan Orang Asal.

Alamat
------

Sekolah Menengah Kebangsaan Tengku Kudin
Jalan Cheroh
27600, Raub
Pahang, Malaysia
Telefon = 6093551185
Fax = 6093561289

Pautan luar
-----------

* Sekolah Menengah Kebangsaan Tengku Kudin.
**Sekolah Menengah Kebangsaan Titingan** atau **SMK Titingan** adalah sebuah sekolah menengah rendah kerajaan yang terletak di Tawau. Ia berada betul-betul di atas tebing sebuah sungai. Ia hanya menerima pelajar dari tingkatan 1 sehingga tingkatan 4 kerana saiz sekolah yang kecil.

Pada tahun 2009, sekolah ini diancam hakisan tanah kerana kedudukannya betul-betul di teping sungai. Jumlah pelajar lelaki dan perempuan pada tahun tersebut masing-masing ialah 197 dan 224, menjadikan jumlah keseluruhan murid seramai 421 orang. Ia mempunyai seramai 40 orang guru.2009

Sejarah
-------

Sekolah ini pada asalnya merupakan sekolah untuk menempatkan pelajar-pelajar bermasalah dari sebuah sekolah lain di Tawau. Namun, sekolah ini kemudiannya diasingkan menjadi sekolah lain dengan pentadbiran sendiri. Nama sekolah ini diambil sempena nama kampung yang terletak berhampiran dengan sekolah ini iaitu Kampung Titingan. Pada tahun 2007, sekolah ini telah membuka kelas untuk pelajar tingkatan 4 iaitu dibuka aliran perdagangan. Tahun 2008, menyaksikan percaturan peperiksaan PMR dan buat julung kalinya peperiksaan SPM. Kecemerlangan SMK Titingan dapat dicipta sekali lagi daripada pencapaian SPM yang mana seorang pelajar 4 Perdagangan 1 telah memperoleh keputusan SPM 4A. Dari segi PMR pula, peratus pencapaian meningkat daripada 2007 yang menyaksikan 2 orang pelajar pada waktu ketika itu memperoleh 8A walaupun pada 2008 menyaksikan hanya seorang sahaja pelajar yang memperoleh 8A. Besarlah harapan SMK Titingan dengan adanya infrasruktur dan kemudahan yang baik serta bangunan sekolah yang baru yang bakal diduduki pada tahun 2010. Kegemilangan SMK Titingan akan terserlah pada tahun 2010 berdasarkan visi sekolah ini iaitu, SMK Titingan cemerlang menjelang 2010. untuk menjadikan sekolah yang terbaik, ia mestilah berdasarkan kecekalan dan ketabahan serta semangat yang kental daripada tenaga pengajar yang ada.

Alamat
------

Sekolah Menengah Kebangsaan Titingan
Peti Surat 61814
91028, Tawau
Sabah, Malaysia
Telefon = 6089913691
Fax = 6089913906

Lihat juga
----------

* Kampung Titingan
* Senarai sekolah menengah di Malaysia

Rujukan
-------

1. ↑  "Erosion threat to Tawau school worsens", 4 November 2009. Daily Express. Diambil pada 19 Januari 2011

Pautan luar
-----------

* Laman rasmi
* SMK Titingan dalam direktori sekolah-sekolah di Malaysia[*pautan mati kekal*]
ADC WM8775SEDS pada kad bunyi X-Fi Fatal1ty Pro
**Penukar analog ke digital** atau **ADC** (singkatan bagi frasa Inggeris ***a**nalog-to-**d**igital **c**onverter*) adalah sebuah litar bersepadu elektronik yang menukarkan isyarat analog kepada isyarat digital. Penukar digital ke analog (DAC) pula melakukan operasi sebaliknya.

Lazimnya, ADC merupakan sejenis peranti elektronik yang menukar input analog voltan (atau arus) kepada nombor digital. Namun begitu, sesetengah peranti bukan-elektronik atau tidak sepenuhnya elektronik, seperti pengekod putar, boleh juga dianggap sebagai ADC. Output digital boleh beberapa menggunakan skema pengekodan berbeza, seperti perduaan, kod Gray atau perduaan lengkapan dua.

Lihat juga
----------

* Isyarat
* Litar bersepadu
* Penukar digital ke analog
* Pemprosesan isyarat digital
* Pengkuantuman (pemprosesan isyarat)

|  |  |
| --- | --- |
| Ikon tunas | Rencana berkaitan elektronik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Menengah Kebangsaan Tengku Panglima Raja** atau nama ringkasnya *SMK Tengku Panglima Raja*, merupakan sebuah Sekolah menengah kebangsaan yang terletak di Km 5 Jln Pasir Mas-Tanah Merah.

Pada 2009, Sekolah Menengah Kebangsaan Tengku Panglima Raja memiliki 854 pelajar lelaki dan 790 pelajar perempuan, menjadikan jumlah keseluruhan murid seramai 1644 orang. Ia mempunyai seramai 122 orang guru.2009

Sejarah
-------

Pada tahun 2005, pencapaian pelajar yang mengambil STPM pada tahun 2004 adalah amat membanggakan. Seramai enam orang mencapai 5P A. Manakala lebih dari 150 orang calon STPM 2004 SMK Tengku Panglima Raja mendapat 4P. Tingakatan 6A1, 6A2, 6A3 mencatat jumlah Prinsipal A paling ramai. Sehubungan dengan itu, semua pelajar tingkatan 6A1 tahun 2004 yang seramai 30 orang dinobatkan kelas terhebat kerana semua pelajarnya ditawarkan masuk ke IPTA pada tahun 2005.

Alamat
------

Sekolah Menengah Kebangsaan Tengku Panglima Raja
Km 5 Jln Pasir Mas-Tanah Merah
17000, Pasir Mas
Kelantan, Malaysia
Telefon = 6097922440
Fax = 6097913854

Pautan luar
-----------

* Facebook
* SMK Tengku Panglima Raja Pasir Mas juara sketsa
* Pasir Mas ungguli STPM 2014